कटिहार के रेल उपभोक्ताओं को वीआईपी ट्रेन का एक और तोहफा मिल सकता है। रेल प्रशासन की मांग पर रेल मंत्रालय ने इस रूट से गुजरनेवाली चौथी राजधानी अगरतला से आनंद विहार के परिचालन को हरी झंडी दे दी है। हालांकि यह कब से चलेगी यह अभी स्पष्ट नहीं है। पश्चिम बंगाल और पूर्वोत्तर राज्यों के उपभोक्ताओं ने इस संबंध में कई बार स्थानीय जनप्रतिनिधियों से पत्राचार भी किया है। पूर्वोत्तर सीमांत रेलवे के सीपीटीएम आरके सिंह ने एक नई राजधानी ट्रेन चलाये जाने की घोषणा की है।